କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
28 ଟି ରାଜ୍ୟ ଏବଂ 9 ଟି କେନ୍ଦ୍ର ଶାସିତ ପ୍ରଦେଶର କୋଭିଡ-19 ସହ ଜଡିତ ଜନ ଅଭିଯୋଗ ରିପୋର୍ଟର ଅଗ୍ରଗତି ସମୀକ୍ଷା କରିଛନ୍ତି ଡକ୍ଟର ଜିତେନ୍ଦ୍ର ସିଂହ
• ଡିଏଆରପିଜି ଦ୍ୱାରା କୋଭିଡ-19 ସହ ଜଡିତ ଜନସାଧାରଣଙ୍କ ଅଭିଯୋଗ ସମାଧାନର ଗତି ଉପରେ ସନ୍ତୋଷ ବ୍ୟକ୍ତ
• ଏହି ସମୟ ମଧ୍ୟରେ ସମାଧାନ ହୋଇଛି ସମୁଦାୟ 52,327 ଜନ ଅଭିଯୋଗ
କାର୍ମୀକ, ସାଧାରଣ ଅଭିଯୋଗ ଏବଂ ପେନସନ ମନ୍ତ୍ରୀ ଡକ୍ଟର ଜିତେନ୍ଦ୍ର ସିଂହ ମାର୍ଚ୍ଚ 30 ରୁ ମେ 4, 2020 ମଧ୍ୟରେ ସମସ୍ତ ରାଜ୍ୟ ଏବଂ କେନ୍ଦ୍ର ଶାସିତ ପ୍ରଦେଶର ସହିତ ଡିଏଆରପିଜି ଦ୍ୱାରା କୋଭିଡ -19 ସହ ଜଡିତ ଜନ ଅଭିଯୋଗର ଅଗ୍ରଗତି ରିପୋର୍ଟର ସମୀକ୍ଷା କରିଛନ୍ତି ଏବଂ ଏହାର ସମାଧାନର ଗତି ଉପରେ ସନ୍ତୋଷ ପ୍ରକାଶ କରିଥିଲେ।
ଏହି ଅବଧି ମଧ୍ୟରେ, ଡିଏଆରପିଜର ଜାତୀୟ ନ୍ୟାସନାଲ କୋଭିଡ -19 ଜନ ଅଭିଯୋଗ ପୋର୍ଟାଲ  52,327 ମାମଲାର ସମାଧାନ କରିଥିଲା, ସେଥିମଧ୍ୟରୁ 41,626 ମାମଲା କେନ୍ଦ୍ରୀୟ ମନ୍ତ୍ରଣାଳୟ ଏବଂ ବିଭାଗ ଦ୍ୱାରା ସମାଧାନ କରାଯାଇଥିଲା। କେନ୍ଦ୍ର ସରକାରଙ୍କ କୋଭିଡ -19 ଜନ ଅଭିଯୋଗ ମାମଲା ଦୈନିକ ହାରାହାରି ହାରାହାରି 1.45 ଦିନ  ହୋଇଛି। ଡିଏଆରପିଜି ମାନୁଆଲ 20,000 ମାମଲା ବିଶ୍ଳେଷଣ କରିଥିଲା ଏବଂ ନାଗରିକ କେତେ ସନ୍ତୁଷ୍ଟ ତାହା ନିଶ୍ଚିତ କରିବାକୁ ମତାମତ ନିଆଯାଇଥିଲା। କେନ୍ଦ୍ର ଓ ରାଜ୍ୟ ସରକାରଙ୍କ ଅଭିଯୋଗ ସମାଧାନ ଅଧିକାରୀଙ୍କ ମଧ୍ୟରେ 6 ଥର ଇଣ୍ଟରାକ୍ଟିଭ୍ ଭିଡିଓ କନଫରେନ୍ସ ଅନୁଷ୍ଠିତ ହୋଇଥିଲା। ଡିଏଆରପିଜି ଦ୍ୱାରା 10,701 କୋଭିଡ-19 ଜନ ଅଭିଯୋଗ ମାମଲା ରାଜ୍ୟ ସରକାରଙ୍କୁ ହସ୍ତାନ୍ତର କରାଯାଇଥିଲା ଥିଲା, ଯାହା ସଫଳତାର ସହ ସମାଧାନ ହୋଇଛି।
ଡକ୍ଟର ଜିତେନ୍ଦ୍ର ସିଂହ କୋଭିଡ-19 ଜନଅଭିଯୋଗର ଠିକ ସମୟରେ ସମାଧାନ ପାଇଁ ପ୍ରତିବଦ୍ଧତା ଦେଖାଇଥିବାରୁ ଡିଆରପିଜି ଏବଂ ରାଜ୍ୟ ସରକାରଙ୍କ ଅଧିକାରୀମାନଙ୍କୁ ଧନ୍ୟବାଦ ଜଣାଇଛନ୍ତି। ସେ କହିଛନ୍ତି ଯେ କୋଭିଡ-19 ଜନଅଭିଯୋଗର ସମାଧାନ କେବଳ ବୈଷୟିକ ଜ୍ଞାନକୁ ଅତ୍ୟାଧୁନିକ ପ୍ରଣାଳୀ ବ୍ୟବହାର କରି ଉନ୍ନତ ରାଜ୍ୟ ଭାବେ, ଉତ୍ତରପ୍ରଦେଶ, କର୍ଣ୍ଣାଟକ, ଗୁଜରାଟ, ହରିୟାଣା, କେରଳରେ ତ୍ୱରାନ୍ୱିତ କରାଗଲା,ବରଂ ଯୋଗାଯୋଗରେ ଅବରୋଧ ପରିବର୍ତ୍ତେ, ଉତ୍ତର-ପୂର୍ବାଞ୍ଚଳ ରାଜ୍ୟ ତଥା ଜମ୍ମୁ କଶ୍ମୀରର କେନ୍ଦ୍ର ଶାସିତ ଅଞ୍ଚଳ ଲଦାଖ, ଆଣ୍ଡାମାନ ଏବଂ ନିକୋବର ଦ୍ୱୀପପୁଞ୍ଜରେ ମଧ୍ୟ ଉତ୍ସର୍ଗୀକୃତ ୱେବ୍ ପୋର୍ଟାଲଗୁଡିକର ସଠିକ୍ ପରିଚାଳନା ଥିଲା। ଜନସାଧାରଣଙ୍କ ଅଭିଯୋଗର ଠିକ ସମୟରେ ସମାଧାନ ସୁନିଶ୍ଚିତ କରେ ଯେ ସରକାରଙ୍କ ଉପରେ ଜନସାଧାରଣଙ୍କ ଆତ୍ମବିଶ୍ୱାସ ବଜାୟ ରହିବ।
ଡକ୍ଟର ଜିତେନ୍ଦ୍ର ସିଂହ କହିଛନ୍ତି ଯେ ଦେଶବ୍ୟାପୀ ତାଲାବନ୍ଦ ସମୟରେ ବହୁ ଜିଲ୍ଲାପାଳ ପ୍ରଶଂସନୀୟ ପଦକ୍ଷେପ ନେଇଛନ୍ତି, ଯେଉଁଥିରେ ସୀମାନ୍ତ ସାମାଜିକ ଦୂରତା କରିବା ପାଇଁ ବୈଷ୍ଣୋବେଦୀ ଯାତ୍ରାକୁ ସ୍ଥଗିତ କରିଦେଇଥିଲେ। ସେହିଭଳି ପଦକ୍ଷେପ ଆକାଂକ୍ଷୀ ଜିଲ୍ଲାମାନଙ୍କରେ ମଧ୍ୟ ଦେଖିବାକୁ ମିଳିଥିଲା, ଯେଉଁଠାରେ ଜିଲ୍ଲାପାଳମାନେ ଖାଦ୍ୟ ଯୋଗାଣକୁ ସୁନିଶ୍ଚିତ କରିବା ସହ ତାଲାବନ୍ଦ ସମୟରେ ତତ୍ପରତାର ସହିତ ଗ୍ରାମ ସ୍ତରରେ ପରିସ୍ଥିତି ଉପରେ ନଜର ରଖିଥିଲେ। ରାଜ୍ୟ ସ୍ତରୀୟ ସଫଳତାର ପ୍ରମୁଖ୍ୟ କାହାଣୀ ମଧ୍ୟରେ ଛାତ୍ରଛାତ୍ରୀଙ୍କ ଆନ୍ତରାଜ୍ୟ ଯାତାୟତ ଏବଂ ପ୍ରବାସୀ ଶ୍ରମିକଙ୍କ ସମସ୍ୟା ପରିଚାଳନା ଥିଲା, ଯେଉଁଥିରେ ଜିଲ୍ଲାପାଳ ଏବଂ ରାଜ୍ୟମାନେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଛନ୍ତି। ଏହା ବ୍ୟତୀତ, ଡାକ୍ତରଖାନାଗୁଡ଼ିକର ଭିତ୍ତିଭୂମି ଏବଂ କ୍ୱାରେଣ୍ଟାଇନ, ବିଦ୍ୟାଳୟ ଏବଂ ଉଚ୍ଚଶିକ୍ଷା, ମଜୁରି ଏବଂ ରୋଜଗାର ସମ୍ବନ୍ଧୀୟ ସମସ୍ୟା ଏବଂ ଯୋଗାଣ ସମ୍ବନ୍ଧୀୟ ଅନ୍ୟାନ୍ୟ ସମସ୍ୟାକୁ ମଧ୍ୟ ରାଜ୍ୟଗୁଡ଼ିକ ସଫଳତାର ସହିତ ସମାଧାନ କରିଛନ୍ତି ।
ଡକ୍ଟର ଜିତେନ୍ଦ୍ର ସିଂହ କହିଛନ୍ତି ଯେ ମୋଦୀ ସରକାରଙ୍କ ପାଇଁ ଜନସାଧାରଣଙ୍କ ଅଭିଯୋଗ ଏକ ମୁଖ୍ୟ ପ୍ରସଙ୍ଗ ଏବଂ 2014-2020 ମସିହାରେ ଜନସାଧାରଣଙ୍କ ଅଭିଯୋଗର ସମାଧାନ ମାମଲା 2 ଲକ୍ଷରୁ ପ୍ରାୟ 20 ଲକ୍ଷକୁ ବୃଦ୍ଧି ପାଇଛି। ଡିଏଆରପିଜି 90% ସମାଧାନ ହାରକୁ ସୁନିଶ୍ଚିତ କରିବା ସହିତ ଜନ ଅଭିଯୋଗର ଜବାବରେ ଆଗରେ ରହିଛି। ମତାମତ ଗ୍ରହଣ କରିବାକୁ ଏକ ଫୋନ୍ କଲ ମାଧ୍ୟମରେ ତାଲାବନ୍ଦ ସମୟରେ ଏହି ପଦକ୍ଷେପ ମାଧ୍ୟମରେ ସମାଧାନର ଗୁଣବତା ପ୍ରମାଣିତ ହୋଇଛି। ଏହି ପଦକ୍ଷେପ ମାଧ୍ୟମରେ ଏହା ନିଶ୍ଚିତ କରାଯାଇଛି ଯେ ଦେଶର ନାଗରିକମାନେ ସରକାରଙ୍କ କାର୍ୟ୍ୟକଳାପରେ କେନ୍ଦ୍ର ବିନ୍ଦୁରେ ଅଛନ୍ତି।
ଏହି ସମୀକ୍ଷା ବୈଠକରେ ଡକ୍ଟର କ୍ଷତ୍ରପତି ଶିବାଜୀ, ସଚିବ, ଡିଏଆରଜିପି, ବି ଶ୍ରୀନିବାସ, ଅତିରିକ୍ତ ସଚିବ, ଡିଆରଜିପି ଏବଂ ଯୁଗ୍ମ ସଚିବ ଡିଆରଜିପି ଏବଂ ଶ୍ରୀମତୀ ଜୟା ଦୁବେ ଉପସ୍ଥିତ ଥିଲେ। ରାଜ୍ୟ ସରକାରଙ୍କୁ ପ୍ରତିନିଧିତ୍ୱ କରୁଥିବା ବରିଷ୍ଠ ଅଧିକାରୀମାନେ ସଚିବ, ଅତିରିକ୍ତ ମୁଖ୍ୟ ସଚିବ ଏବଂ ସମସ୍ତ ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳର ମୁଖ୍ୟ ସଚିବମାନେ ସାମିଲ ହୋଇଥିଲେ।